PREGÀRIA DELS FIDELS

[bookmark: _Hlk130906710]26 DE JULIOL DE 2026 | D. 17 DE DURANT L’ANY / A
Pregària universal: Units entorn de Jesucrist, presentem al Pare la nostra pregària tot dient: ESCOLTEU-NOS, PARE.
1. Per l’Església. Que sapiguem transmetre a tothom el tresor de l’amor de Déu que hem descobert en Jesucrist. PREGUEM.
2. Pels joves. Que en la seva recerca de felicitat trobin Jesucrist i se n’enamorin. PREGUEM.
3. Pels avis i la gent gran. Que siguin sempre tinguts en compte per la seva experiència i saviesa i no hagin d’experimentar l’abandó i la soledat. PREGUEM.
4. Per la nostra societat. Que hi augmentin els compromisos a favor de la justícia, de la protecció dels més febles, de la igualtat ... i es faci real i visible el Regne de Déu. PREGUEM.
5. Per la pau al món. Per tots els països, pels seus governants i pels seus ciutadans, particularment els qui pateixen el drama de la guerra, de la pobresa i de la fam. PREGUEM.
6. Pels navegants, pels qui estan de viatge. Per les persones que estan a les presons. PREGUEM.
7. Pels qui fan vacances. Que siguin espais de trobada amb Déu i amb els altres. Preguem.
8. Per tots nosaltres. Que aprenguem a trobar els tresors de Déu que s’amaguen al voltant nostre. PREGUEM.
Escolteu, Pare, la pregària del vostre poble i beneïu el món sencer amb el vostre amor. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

